柏拉圖

柏拉圖係古希臘哲學家。佢建立咗西方世界第一個高等學府—雅典學院。

佢同導師蘇格拉底同埋學生亞里士多德一齊被視為西方哲學嘅奠基者。柏拉圖亦都成日被認為係西方宗教同靈性嘅奠基人之一。

柏拉圖係哲學中對話同辯證形式嘅創新代表。柏拉圖亦都被認為係西方政治哲學嘅創始人。佢最出名嘅貢獻係理型論。佢提出咗解決普遍問題嘅方法，即係柏拉圖主義。柏拉圖式愛情同柏拉圖立體都係因佢而命名嘅。  

同佢同時代人嘅人唔同，柏拉圖嘅全部作品都被認為完整保存咗超過2400年。 雖然咁多年來佢啲作品嘅受歡迎程度一直上上落落，但係柏拉圖嘅作品由此至終都有唔少人睇。

生平

早年 
因為淨低嘅紀錄得好少，所以而家對柏拉圖嘅早年生活同教育所知好少。柏拉圖生於一個有影響力嘅貴族家庭。相傳佢爸爸阿里斯頓係雅典國王科德魯斯同梅塞尼亞國王梅蘭圖斯嘅後人。

柏拉圖嘅媽媽係佩里克緹翁妮，佢嘅屋企人成日吹噓佢哋同著名雅典立法者同抒情詩人梭倫嘅關係。佩里克緹翁妮同夏密德係姊妹，亦係克里蒂亞斯嘅侄女，呢兩個人都係三十暴君集團嘅重要人物。 根據一啲講法，阿里斯頓試圖將注意力轉移到佩里克緹翁妮，但唔成功。最後阿波羅神向佢顯靈，令阿里斯頓唔再搞佩里克緹翁妮。

攷 

古希臘哲學家